OR ควัก 1.1 พันลบ. ซื้อหุ้น “เค-เน็กซ์ คอร์ปอเรชั่น” 40% ลุยร้านซักผ้า
OR ควัก 1.1 พันลบ. ซื้อหุ้น “เค-เน็กซ์ คอร์ปอเรชั่น” 40% ลุยธุรกิจร้านซัก-อบผ้า ภายใต้แบรนด์ Otteri Wash & Dry
OR ควัก 1.1 พันลบ. ซื้อหุ้น “เค-เน็กซ์ คอร์ปอเรชั่น” 40% ลุยธุรกิจร้านซักผ้า ภายใต้แบรนด์ Otteri Wash & Dry
17 มิ.ย. 2565

บริษัท ปตท. น้ำมันและการค้าปลีก จำกัด (มหาชน) หรือ OR เปิดเผยว่า ในการประชุมคณะกรรมการ OR ครั้งที่ 4/2565 วันที่ 27 เมษายน 2565 มีมติอนุมัติให้ บริษัท มอดูลัส เวนเจอร์ จำกัด (“Modulus”) บริษัทย่อยของ OR เข้าลงทุนโดยการซื้อหุ้นสามัญเพิ่มทุน ของ บริษัท เค-เน็กซ์ คอร์ปอเรชั่น จำกัด (“KNEX”) ในวงเงินไม่เกิน 1,105 ล้านบาท
โดยภายหลังการเข้าลงทุนดังกล่าวจะทำให้ Modulus มีสัดส่วนการ ถือหุ้นร้อยละ 40 และกลุ่มผู้ถือหุ้นเดิมของ KNEX มีสัดส่วนการถือหุ้นร้อยละ 60 ของหุ้นสามัญทั้งหมดใน KNEX โดย KNEX เป็นผู้ดำเนินธุรกิจจำหน่ายเครื่องซักผ้า และเครื่องอบผ้าแบบอุตสาหกรรม รวมถึงประกอบกิจการร้านสะดวกซักภายใต้แบรนด์ Otteri Wash &amp; Dry
สำหรับการลงทุนครั้งนี้มีวัตถุประสงค์เพื่อขยายสู่ธุรกิจใหม่ เสริมสร้างศักยภาพธุรกิจค้าปลีกของ OR โดยเพิ่มความหลากหลายของสินค้าและบริการให้กับผู้บริโภค รวมทั้ง สร้างโอกาสในการเติบโตร่วมกันทั้งในและต่างประเทศ ทั้งนี้ Modulus ได้ลงนามในสัญญาจองซื้อหุ้น และ สัญญาระหว่างผู้ถือหุ้น ในวันที่ 16 มิถุนายน 2565